Asud siin » Rubriigid » Küsimused ja vastused » Väikelaevad » kummipaat ei ole väikelaev
kummipaat ei ole väikelaev
Küsimus 3,6 m pikkuse kummipaadi ehk seaduse järgi nn "väikelaeva" varustuse kohta.
Kummipaadil märge C (kat.); paadi kasutuskoht: Emajõgi (kalastamine)
1. Milleks peab kummipaadis olema päästerõngas ? Viimase läbimõõt on küllaltki suur ning see võib põhjustada rohkem õnnetust (ruumitakistus) kui kasu ?
2. Mis eesmärki täidavad (jõel) 3 punast säratuld ning mis asjad need säratuled on ? (pimedas ei sõida)
3. Kui on olemas tulekustutustekk (mootoriga kummipaat), milleks siis veel tulekustuti ? Juhul kui tulekustuti on kohustuslik, siis kuhu viimane kinnitada (paadikere kummeeritud riie) ning millise mahuga/suurusega peab olema tulekustuti ning kuidas viimast ohutult käsitleda (paadil on täispuhutav põhi st seista ei saa; kas keegi on istudes tulekustutiga tuld kustutanud) ?
4. Mis eesmärki täidab kompass jõel ?
5. Tuled (eeskiri COLREG) kui suured, võimsus ning kuhu need kummipaadis kinnitada ?
6. GPS, navigatsioonikaart ja kaarditööriistad - mis eesmärki need jõel täidavad ? Millised kaarditööriistad peavad kaasas olema (kaardilaud, joonlaud jms ?)
7. Pootshaak kummipaadis !!? - mis eesmärk sellel on ? Kui pikk peab see olema ning kuhu see kummipaadis paigutada, et ei vigastaks inimest ?
8. Udupasun - vist on kuidagi arusaadav, on sellel ka mingi standard st helitugevuse nõue ?
9. Kajalood või lood - milleks see jõel vajalik on ?
10. Mis asi see "viskeliin" pikkusega 15-25 m on ning mida sellega kummipaadis teha saab ?
11. Mis eesmärki binokkel (jõel) täidab (silmanägemine on korras) ?
Arusaadavad ning normaalne on (kummipaat) varustuse osas: päästevest, tulekustutustekk (kui paadil on mootor), hauskar, ankur, esmaabivahendid ning prügikott ehk määruses nn "jäätmekogumisvahendid" (P.S prügikott jms ei ole
jäätmekogumisvahend - prügiauto jms on kogumisvahend)
Üldiselt tekkis (kummipaat) varustuse nõude osas täielik hämmastus. Selline varustuse kohustuslik olemasolu kummipaadis (k.a teised) muudab kalastamise täiesti jaburaks tegemist on nagu päästeameti töötajaga kui kalamehega ...
Välissuhete ja info osakond
Re: kummipaat ei ole väikelaev
Palume pöörduda ülaltoodud küsimustega määruse väljaandja poole, Majandus- ja Kommunikatsiooniministeerium.